319 



værelse er saadanne Planter godt skikkede til at modstaa en lang 

 Tørtid, under hvilken kun Løget eller Knolden eksisterer, og findes 

 derfor især i Egne med en saadan (Central-Asiens Stepper og 

 Ørkner, Syd- Afrika etc); derimod er de ret faatallige i Egne med 

 rigelig Regn, saaledes saavel i Tropernes yppige Egne (den tropi- 

 ske Regnskov) som i de tempererede Lande med Kystklima, f. Eks. 

 Nordvest-Europa. 



For deres farverige, oftest store Blomsters Skyld er mange 

 Arter af Liljefamilien yndede Prydvækster, som meget alminde- 

 ligt dyrkes i Norden. De allerhyppigste er Hyacint og Have- 

 Tulipan, der begge forekommer i utallige Sorter, De forvil- 

 der sig en sjælden Gang i Haver, men formaar ikke at holde sig 

 i Tidens Løb. Dette har derimod været Tilfældet med den her 

 afbildede „vilde" Tulipan, som dyrkedes i tidligere Tid, men nu 

 næppe mere; den vokser, ofte i stor Mængde, forvildet i gamle 

 Haver og Parker, og er f. Eks. i København en velkendt Foraars- 

 plante paa de gamle Voldrester (særlig Kastelsvolden). 



Den blomstrer i Maj — Juni og bærer da i Spidsen af en to- 

 bladet, 20 — 40 cm høj og glat Stængel en stor, smukt gul, i Begyn- 

 delsen nikkende Blomst, Man finder ofte store Pletter aldeles dæk- 

 kede af ikke-blomstrende, enbladede Planter; den formerer sig nemlig 

 stærkt ved Udløbere fra Løget, men synes at fordre visse, ukendte 

 Betingelser for at sætte Blomst. 



Ogsaa i Norge træffer man den undertiden i gamle Haver i 

 den sydlige Del af Landet. 



Dens Blade er giftige for Kreaturer og Fodring med nyslaaet 

 Græs fra Parker, hvori Vild Tulipan vokser, forvolder undertiden 

 alvorlige Forgiftningstilfælde. 



Tav. 383. Figg. 1—2. Blomstrende Plante med sit Løg. Fig. 3. Støv- 

 drager (Vi). Fig. 4. Umoden Frugtknude, gennemskaaret paa tværs (Vi). 



384. Vibeæg, Fritillaria meleagris L. 

 N. Rutet keiserkrone. 



Ligesom Vild Tulipan er Vibeæg en Prydplante, der fra 

 tidligere Dyrkning har forvildet sig ud fra gamle Haver. Den 

 findes nogle Steder i Danmark og det sydlige Norge paa høje 

 Enge, især i Nærheden af Herregaarde eller Slotte. Dens og Tu- 

 lipanens Hjemstavn er det sydlige Mellem-Europa og Syd-Europa. 



Vibeæg kendes let paa den nikkende, ægformede Blomst med 



